Upin & Ipin Iqra' (musim 3) / Kisah Nabi Adam a.s

Semua Murid:
 صدق الله العظيم 
(Semua murid simpan Al-Quran dan rehal dengan cepat.)
Ustaz: Ha. (Semua murid bermuka senyum di hadapan Ustaz.) Tak nak balik?
 Upin: Ustaz, dah janji.
 Ustaz: Ooo... Nak dengar cerita kisah Nabi dan Rasul?
 Semua Murid: Ha, ha.
 Ustaz: Boleh. Nak Ustaz ceritakan Nabi mana dulu?
 Ehsan: Ustaz, ha, saya, saya, Nabi Adam, manusia pertama yang diturunkan ke bumi.
 Semua Murid: Uuu...
 Upin: Wah, pandainya. Mana kau tahu?
 Ehsan: Daddy aku yang cerita.
 Fizi: Patutlah.
 Ustaz: Hehehe. Bismillahirrahmanirrahim. Allah SWT telah menciptakan bumi malaikat dan iblis, kemudian Allah SWT memberitahu para malaikat bahawa ia akan mencipta makhluk bernama manusia. Maka diciptakanlah Nabi Adam Alaihissolatuwassalam  Allah Subhanahuwata'ala sempurna bentuknya dan ditiupkan roh ke dalam maka berdirilah ia menjadi manusia yang sempurna yang punyai akal tubuh dan jiwa. 
 Upin: Wah, tiup dia jadi?
 Ipin: (Ipin bertipu di muka Upin) Fuhhh...! Fuh! Fuh! Fuh!
 Ustaz: Ya. كن فيكون (Jadilah dan akan jadi.) dengan kehendak Allah Subhanahuwata'ala ia akan jadi.
 Ehsan: Ustaz, Daddy kata manusia dibuat dari segumpal tanah liat dan lumpur hitam.
 Fizi: Ha? 
 Ustaz: Betul, betul, betul. Sebab itulah anak cucu Nabi Adam A.S lahir sesuai dengan warna tanah ada yang warna kulit putih, merah, hitam dan sebagainya. Akhlaknya pun ada yang baik dan ada yang buruk.
 Semua Murid: Oooo.....
 Mail: Patutlah kita ada pelbagai bangsa berbagai warna.
 Ustaz: Hm. Seterusnya Allah Subhanahuwata'ala memerintahkan malaikat dan iblis sujud kepada kepada Nabi Adam Alaihissolatuwassalam. Malaikat segara bersujud kecuali Iblis Laknatullahialaih.
 Upin: Ish, berani iblis lawan perintah tuhan?
 Ustaz: Ya, iblis merasa dirinya lebih mulia dan hebat kerana dia dicipta daripada api sedangkan Adam daripada tanah dan lumpur.
 Mail: Mm, mm, mm, sombongnya iblis.
 Ustaz: Ya, oleh sebab itu Allah Subhanahuwata'ala mengusir iblis dari syurga dan mengeluarkan dari barisan malaikat.
 Fizi: Fizi tahu. Mesti iblis kesal dan ambil minta maaf, kan, Ustaz.
 Ehsan: Tak! Iblis marah dan berdendam dijanji akan menyesatkan Adam dan keturunannya.
 Ustaz: Ya, jadi janganlah  terpedaya dengan hasutan iblis. Kita kita sentiasa bertaqwa kepada Allah Subhanahuwata'ala ikut perintahnya dan jauhilah larangannya. Insyaallah, kita semua akan selamat. Jadi tinggallah Nabi Adam Alaihissolatuwassalam di syurga sehinggalah Tuhan menciptakan pasangannya bernama...?
 Semua Murid: Hawa!
 Ustaz: Masyaallah Tabarakallah. Semua tahu? Bagus. Adam dan Hawa tinggal di syurga dengan penuh kenikmatan mereka dapat makan buah-buahan yang lazat, tapi Allah Subhanahuwata'ala melarang mereka makan buah dari satu pohon ini. Apa lagi iblis Laknatullahialaih pun mula menghasut Adam dan Hawa untuk makan buah larangan tersebut. 
 Ipin: Cis, sukalah iblis.
 Ustaz: Hmm. Tapi Allah Subhanahuwata'ala murka dan berfirman "Tidaklah aku mencegah kamu mendekati pohon itu dan makan buahnya. Dan tidaklah aku telah ingatkan bahawa iblis itu adalah musuhmu yang nyata."...
 Ijat: Haa?! (Pengsan)
 Ustaz: ...Mendengar itu Adam dan Hawa merasa kesal kerana telah melakukan sewaktu kesalahan dan dosa yang besar, mereka minta ampun dan taubat Allah Subhanahu wata'ala terima taubat mereka tapi Allah Subhanahuwata'ala perintahkan Adam dan Hawa keluar dari syurga dan turun ke bumi. Turunnya mereka ke bumi sebagai bibit pertama dari keturunannya yang bernama manusia, manusia ini menjadi khalifah di bumi.
 Upin: Kita lah tu.
 Ustaz: Ya, benar. Ha. Apa pengajaran yang kita dapat dari kisah Nabi Adam Alaihissolatuwassalam ni?
 Upin: Kita jangan ada sifat sombong dan bongkak, nanti kita juga yang rugi.
 Ustaz: Hmm. Lagi?
 Ehsan: Manusia tetap buat salah walaupun tuhan bagi akal.
 Ustaz: Jadi bila kita buat salah lekas-lekaslah bertaubat seperti mana Nabi Adam Alaihissolatuwassalam bertaubat, Insyaallah dimaafkan, seperti dalam Surah Al-Baqarah Ayat 37
 بسم الله الرحمن الرحيم 
 فَتَلَقَى ءَادَمُ مِن رَّبِّهِ كَلِمَاتِ فَتَابَ عَلَيْهِ إِنَّهُ هُوَ التَّوَّابُ الرَّحِيمُ (٣٧)
"Kemudian Nabi Adam Alaihissolatuwassalam menerima beberapa kalimah dari tuhannya. Maka Allah Subhanahuwata'ala menerima taubatnya. Sesungguhnya, Allah Subhanahuwata'ala maha penerima taubat, lagi maha penyayang."
 Semua Murid & Ustaz: Amin.